Гульня складалася з пяці блокаў, у кожным з якіх выступала па пяць каманд, і доўжылася дзве з паловай гадзіны. Каманды сабраліся з розных гарадоў і населеных пунктаў Беларусі: з Брэста і Ганцавічаў, Давыд-Гарадка і Іванава, Івацэвічаў і Століна, Астрамечава і Медна, Знаменкі і Люсіна, Баранавічаў, Маларыты і Жабінкі, а таксама з Гродна, Мінска, Гомеля, Віцебска і Барысава. Бралі ўдзел навучэнцы ВНУ, каледжаў, ліцэяў і школ.